《饯送蜀进士入奉廷对》
宋代·袁说友

蜀才卓荦照宾筵，秀出斯文万选钱。
圣主龙飞初策士，皇朝春好正朝天。
丹墀独对三千字，黄甲重魁四十年。
归把群书观未见，要令学业到纯全。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。